Lexintonia
Lexintonia sive Lexingtonia (vulgo Lexington) est urbs Kentukiae 268,080 incolarum (secundum censum anni 2005), secunda magnitudine nulli urbi Kentukianae praeter Ludovicopolin. Ex anno 1974 ineunte, Lexintonia est primum municipium in Re Publica Kentukiae quod constat ex urbe et comitate (nempe Fayette) consolidatis.

Inter visu digna Lexington in urbe sita sunt Hortus Equestris Kentikianus, Circus Keenelandianus, Circus Millarii Rubri, fabrica butyrum arachidis qua fit plus butyri arachidis quam qualibet fabrica in mundo, Universitas Transylvaniana, et Universitas Kentukiana, in qua celebratur Conventiculum Latinum Lexintoniense.

Historia 
Ante Europaeorum adventum tribus Shawnee hoc territorium incolabat. Lexintonia mense Iunio anni 1775 condita est in Fincastle comitatu Virginiae, septemdecim annis antequam Kentukia civitas facta est. Coloni, duce Gulielmo McConnell, castra ad furcam mediam fluvii Elkhorn posuerunt. Nuntio victoriae colonorum in pugna Lexingtoniensi accepto, castra Lexintoniam ex oppido Massachusettensi nominaverunt.

Incolae notabiles 
 1961: Georgius Clooney, actor, director, productor, et auctor scaenae

Nexus externi 

 Situs officialis

Notae 

!